**Környezetállapot-értékelés 2, környezetstratégia**

* Kód: PM-TKONB237G
* Szemeszter: 7
* Kreditszám: 5
* Órák száma (ea/gy/lab): 2/2/0
* Számonkérés módja: vizsga
* Előfeltételek: [Környezetállapot-értékelés 1., környezetjog](http://pmmik.pte.hu/kepzes/597/tantargyak/#tantargy_113)
* Tantárgy felelős: Fekete Jenő György dr.
* Tantárgy koordinátor: Fekete Jenő György dr.

**Rövid leírás:**

A játékelmélet alkalmazása a stratégiai tervezésben, a környezetstratégia legfontosabb ismereteinek, terminológiáinak megismerése, a stratégiai tervezéshez és vezetéshez szükséges alapvető politikai, társadalmi, szociológiai, műszaki-gazdasági ismeretek felvázolása. Magyarország környezeti jövőképe, stratégiai akciók, emberi-, vezetői- és szervezeti feltételek. A környezet összetevői a stratégiai tervezés szempontjából. Adottságok és lehetőségek mérlegelése az adott makro- és mikrokörnyezetben. Környezetvédelmi konfliktusok stratégiai kezelése. Gazdaság-matematikai módszerek a döntések objektivitásának segítésében. A stratégiai döntések politikai, társadalmi, gazdasági és műszaki feltételei.
A környezetpolitika alkalmazása a stratégiák tervezésében, gazdaságmatematikai módszerek megismerése gyakorlati példákon keresztül. A környezetállapot értékelés egyes fázisainak gyakorlati alkalmazása, mint a környezetvédelmi alapstratégiák készítésének módszerei.

**Általános követelmények:**

A foglalkozásokon minimum 70%-os részvétel, zárthelyi dolgozat, beadandó feladatok teljesítése

**Cél:**

A stratégiai tervezés módszertanának elsajátítása, regionális és vállalati stratégiák készítésének gyakorlása

**Módszer:**

Előadásokon az elméleti ismeretek, gyakorlati foglalkozáson a stratégia-készítés elsajátítása

**Irodalom:**

Dr. Fekete Jenő György: Környezetstratégia (egyetemi jegyzet, PTE PMMK, 2006.)
Csath Magdolna: Stratégiai tervezés és vezetés (Vezetési Szakkönyvsorozat, 1996.)
Kovács Gyuláné, Ligetvári Ferenc: Környezetvédelmi stratégia ( DATE, Mezőgazdasági Víz- és Környezetgazdálkodási Főiskolai Kar, Szarvas, 2000.)
Antal Mokos Zoltán, Balaton Károly, Tari Ernő, Drótos György: Fejezetek a stratégiai menedzsment témaköréből (Budapesti Közgazdaságtudományi Egyetem, 1996.)

**Követelmények, pótlások:**

Követelmény a szorgalmi időszakban: az előadások és gyakorlatok 70 %-án való jelenlét Két alkalommal egyéni feladat beadása
Követelmény a vizsgaidőszakban: Vizsga-zárthelyi. 12 kérdés, mindegyik 5 pontot ér. 0-20 pont elégtelen, 21-30 pont elégséges, 31-40 pont közepes, 41-50 pont jó, 51-60 pont jeles
Pótlási lehetőség: vizsgaidőszakban 3 alkalommal szóbeli, akinek elégtelen lett a dolgozata, vagy nem teljesítette elfogadhatóan az évközi feladatokat, vagy javítani szeretne.

**Program (előadás):**

1.hét: Szakmai gyakorlat
2. hét: Szakmai gyakorlat
3. hét: Szakmai gyakorlat
4. hét: szept. 26. Stratégiai játékok, a stratégia általános kérdései
5. hét: okt. 3. A stratégiai tervezés folyamata, Vizió, célhierarchia, adottságok és lehetőségek
6. hét: okt.10. A makrokörnyezet elemzése (SWOT módszer, diagnosztika, stb.)
7. hét: okt.17. A mikrokörnyezet elemzése (Porter 5 versenyerő modellje, életgörbe modellek, portfolió módszerek, stb.)
8. hét: okt. 24. Stratégiai akciók és a változtatás

9. hét: okt. 31. Őszi szünet
10. hét: nov. 7. A stratégia megvalósításának hatékonysága és sikeressége, időhorizontja
11. hét: nov. 14. Versenyképesség és környezetvédelem

12. hét: nov. 21. Az innováció, és az alkotóképesség szerepe a környezetvédelem fejlesztésében
13. hét: nov. 28. A jövőkép környezetpolitikai megfontolásai
14. hét: dec. 5. Stratégia, konfliktuskezelés és mérnöki etika
15. hét: dec. 12. A globális klímaváltozás, mint stratégiai probléma

**Program (gyakorlat):**

1.hét: Szakmai gyakorlat
2. hét: Szakmai gyakorlat
3. hét: Szakmai gyakorlat
4. hét: szept. 26. Gyakoriság és eloszlás
5. hét: okt. 3. Trendszámítás, a beadandó feladatok megbeszélése
6. hét: okt. 10. Gyakorlati feladatok megbeszélése

7. hét. okt. 17. Magatartásformák a konfliktuskezelésben
8. hét: okt. 24. Költség-haszon és költség-hatékonyság elemzés, technológia-hatáselemzés
9. hét: okt. 31. Őszi szünet
10. hét: nov. 7. Környezetállapot értékelés a levegő vonatkozásában
11. hét: nov. 14. Környezetállapot értékelés a felszíni vizek vonatkozásában
12. hét: nov. 21. Környezetállapot értékelés a talaj és a felszín alatti vizek vonatkozásában
13. hét: nov. 28. Környezetállapot értékelés a hulladékok káros hatása vonatkozásában
14. hét: dec. 5. Környezetállapot értékelés az élővilág, az épített környezet, valamint a zaj – rezgés vonatkozásában, a beadott feladatok kiértékelése
15. hét: dec.12. Elővizsga (alapvetően MSc-s hallgatóknak!)

Pécs, 2017. szeptember 1. Dr. Fekete Jenő György